અન્ય તત્ત્વોઃ આ સાથે ગોટલીમાં ટેનિન નામનું પણ દ્રવ્ય રહેલું છે કે જે ચા તથા કોફીમાં પણ જોવા મળે છે. ટેનિનના લાભ અને ગેરલાભ બન્ને છે. ટેનિન શરીરમાંથી હાનિકારક જીવાણુને દૂર કરે છે અને કેન્સર સામે પણ રક્ષણ આપવામાં મદદ કરે છે, પરંતુ જો એ વધુ પ્રમાણમાં લેવામાં આવે તો બીજાં તત્ત્વો સાથે સંકલિત થઈને પાચન થવા દેતું નથી, પરંતુ ગોટલીને શેકવામાં કે બાફવામાં આવે તો ટેનિનની અસર નાબૂદ કરી શકાય છે. જો ગોટલીને બટાકા તેમ જ અન્ય, જેવાં કે બદામ, પીસ્તાં, કાજુ સાથે સરખાવવામાં આવે તો તેના સમકક્ષ જૈવ રાસાયણિક તત્ત્વો રહેલાં છે. બટાકામાં 75 ટકા ભાગ પાણી હોય છે અને તેલનો ભાગ નહિવત્ હોય છે, જ્યારે ગોટલીમાં થોડા પ્રમાણમાં તેલની માત્રા પણ હોય છે.